KUUENDA KOOSSEISU

OTSUS

Haapsalu,								28. september 2012 nr 172

Maa munitsipaalomandisse taotlemine
(Kaluri tn 34a, Haapsalu)

Juhindudes maareformi seaduse § 25, § 28 lg 1 p 4 ja p 7, Vabariigi Valitsuse 02.06.2006 määrusega nr 133 kinnitatud Maa munitsipaalomandisse andmise korra § 6, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna munitsipaalomandisse Kaluri tn 34a, Haapsalu, Läänemaa (asendiplaan lisatud) sihtotstarbega üldkasutatav maa (017; Üm).

2.	Otsus jõustub teatavaks tegemisega.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine (Kaluri tn 34a, Haapsalu)“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel.

Haapsalu Linnavalitsus on korraldanud Kaluri tn 34 katastriüksuse Haapsalu linna omandisse kui endised 1940. aasta seisuga linna omandis olnud maad. Peale 1940-ndat aastat on kaldajoon muutunud ja maismaa osa on kasvanud. Käesoleva taotlusega taotleme viimaste aastakümnete jooksul tekkinud kaldaala.

Maaüksus kuulub munitsipaalomandisse taotlemisele maareformi seaduse § 28 lg 1 p 4 ja p 7 alusel, kui sotsiaalmaa ja kui endise linnamaale lisandunud maismaa osa.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.09.2012